ΑΠΌΦΑΣΗ ΤΟΥ ΣΥΜΒΟΥΛΊΟΥ της 26ης Απριλίου 2005 για το διορισμό στην Επιτροπή των Περιφερειών τριών τακτικών μελών από τη Λεττονία (2005/368/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263, την πρόταση της λεττονικής κυβέρνησης, Εκτιμώντας τα ακόλουθα: (1) Στις 22 Ιανουαρίου 2002 το Συμβούλιο εξέδωσε την απόφαση 2002/60/ΕΚ για το διορισμό των τακτικών και αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 2002 έως τις 25 Ιανουαρίου 2006 (1). (2) Λόγω της λήξεως της θητείας των κκ. Andris JAUNSLEINIS, Jānis KALNAČS και Arvīds KUCINS, που γνωστοποιήθηκε στο Συμβούλιο την 6η Απριλίου 2005, έχουν κενωθεί τρεις θέσεις τακτικών μελών της Επιτροπής των Περιφερειών, ΑΠΟΦΑΣΙΖΕΙ: Άρθρο 1 Διορίζονται τακτικά μέλη της Επιτροπής των Περιφερειών για το εναπομένον διάστημα της θητείας, και συγκεκριμένα έως τις 25 Ιανουαρίου 2006: - ο κ. Andris ELKSNĪTIS [Dobeles pilsētas Domes priekšsēdētājs] (εκλεγμένος αντιπρόσωπος, πρόεδρος του δημοτικού συμβουλίου του Dobele), - ο κ. Edmunds KRASTIŅŠ [Rīgas domes deputāts] (μέλος του δημοτικού συμβουλίου της Riga), - ο κ. Tālis PUĶĪTIS [Siguldas novada domes priekšsēdētājs] [εκλεγμένος εκπρόσωπος, πρόεδρος («novada») της ενοποιημένης Κοινότητας της Sigulda]. Άρθρο 2 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Παράγει αποτελέσματα από την ημέρα της έκδοσής της. Λουξεμβούργο, 26 Απριλίου 2005.

[Source: multi_eurlex | Tokens: 1286]